Nolwenn Leroy
Nolwenn Leroy, Nolwenn Le Magueresse hec'h anv gwir, zo ur ganerez vreizhat ganet d'an  e Lokournan.

Buhez

Bugaleaj - Krennoad
D'he fevar bloaz e kuitaas Kersent-Plabenneg e lec'h m'he doa bevet he bloavezhioù kentañ evit mont da Bariz gant he zud, ha goude se da Lille, a-raok dont en-dro da Vreizh da Wengamp e 1990 e lec'h ma voe ganet he c'hoar vihan Kay. E 1992 e tispartias he zud, Muriel Leroy hag ar melldroader a-vicher Jean-Luc Le Magueresse. D'an oad a unnek vloaz, goude meur a zilojadenn da heul kudennoù labour he mamm, ez eas da chom gant he mamm hag he c'hoar da di he zud-kozh da Saint-Yorre e 1993. Mirout a reas o anv-tiegezh Leroy.

Skoliataet e voe e skolaj ar Selestined (collège des Célestins) e Vichy. Eno e voe merzet he donezon gant he c'helenner sonerezh a vroudas anezhi da zeskiñ seniñ gant ar violin.

D'he 13 vloaz e c'hounezas Les écoles du désert (skolioù an dezerzh), ur genstrivadeg paeronet gant an hipermarc'hadoù Cora, ha beajiñ a reas dek devezh e Mali eus Gao da Dombouktou gant ur gefridiezh denegour. Diwezhatoc'h e lavaras he doa bet ar veaj-se ul levezon vras warni.

E miz Gouere 1998 e voe dibabet gant Rotary Club Vichy evit mont da dremen ur bloavezh er Stadoù Unanet e 
Cincinnati en Ohio, da geñver un eskemm studierien etrebroadel. P'edo eno e pleustras skol arzoù an arvestoù Hamilton High School. Pa zistroas da Vro-C'hall e tivizas heuliañ kentelioù war ar c'han klasel e skol-sonerezh Vichy evit en em varrekaat. Kanerezh lourennek eo a bleustras eno.

E 2001 e lakaas hec'h anv e skol-veur ar gwir e Clermont-Ferrand er gwir angl-hag-amerikan p'edo en he soñj mont da labourat e-giz diplomatez en ABU pe en un AMG betek-gouzout ne rafe ket berzh e bed ar sonerezh.

He red-micher

Star Academy
P'edo o sellet ouzh an abadenn skinwel Star Academy e voe boemet gant ar gelennerez war ar c'han Armande Altaï, ha divizout a reas lakaat hec'h anv en he c'hlas. E-pad ouzhpenn c'hwec'h miz e heulias he c'hentelioù kan e Pariz. Goude se e voe dibabet evit kemer perzh e koulzad 2 ar Star Academy a c'hounezas e miz Kerzu 2002.

Nolwenn
D'ar 4 a viz Meurzh 2003 e teuas he fladenn gentañ anvet Nolwenn er-maez. Meur a arzour brudet a gemeras perzh enni, en o zouez edo Pascal Obispo, Lara Fabian, Laurent Voulzy, Lionel Florence ha Daniel Lavoie. Ouzhpenn  skouerenn a voe gwerzhet, a drugarez d'an tennadoù Cassé (niv. 1 an Top 50 ha Top Singles), Une femme cachée ha Suivre une étoile pergen. Er bloaz-se ivez e tapas NRJ Music Awards an Dizoloadenn c'hallek, ha kregiñ a reas gant un droiad er Frañs a-bezh, e Belgia hag e Suis.

Histoires naturelles
D'ar 5 a viz Kerzu 2005 e teuas hec'h eil albom er-maez, Histoires naturelles, sevenet gant Laurent Voulzy ha Franck Eulry. Testeniet e voe pladenn platin gant ouzhpenn  gwerzh ha tizhout a reas 3 plas an Top. Mont a reas an tennad kentañ Nolwenn Ohwo !, sinet gant an daouad Alain Souchon/Laurent Voulzy, da vezañ diouzhtu niv. 1 ar gwerzhioù. Ar wezh kentañ e oa dezhi da sinañ an hanter eus testennoù an albom, en o zouez edo ar single Mon ange. Lezel a ra personelezh ar ganerez da zont war wel, etre metafizik, ezoteregezh hag hunvreoù kuzh.

Goude un droiad nevez a badas pevar miz e salioù c'hoariva ha zenitoù Frañs ha Belgia, gant un nebeud devezhioù en Olympia hag un nebeud deiziadoù e festivalioù an hañv, ec'h embannas he CD ha DVD live kentañ Histoires Naturelles Tour d'ar 27 a viz Here 2007. Ouzhpenn  skouerenn eus ar CD a voe gwerzhet ha testeniet e voe an DVD evel DVD aour.

Le Cheshire Cat et moi

D'ar 7 a viz Kerzu 2009 e teuas he zrede albom studio er-maez : Le Cheshire Cat et moi, gant teir c'hanaouenn saoznek e-touez ar re c'hallek. Goursellet he deus ouzh sevenidigezh an albom-se gant kenlabour ar c'haner faeroat Teitur Lassen. Kenlabouret o doa ivez Rupert Hine, Ruth Wall (Goldfrapp) ouzh an delenn, Nico Muhly (Björk) ouzh kempennadur ar c'herdin. Faut-il Faut-il pas eo ar single kentañ. D'ar sizhun ma teuas er-maez e tapas Le Cheshire Cat et moi ar 26 plas e roll ar gwerzhioù albomoù e Frañs ha testeniet e voe pladenn aour ( gwerzh) buan war-lerc'h.
Skrivet e oa bet an albom orin penn-da-benn e saozneg gant Nolwenn Leroy. Graet e oa bet an trede opus-se evit ur publik gallek da gentañ penn. N'eo ket azasaat an titloù e galleg he deus graet Nolwenn, met adskrivañ da vat an albom a-bezh pe dost. Bez' ez eus ur stumm peursaoznek diembann eus an albom-se eta, ha fiziañs he deus lakaat hec'h arvesterien e Frañs hag en estrenvro d'e zizoleiñ. Etre klev ha jazz e kinnig ar ganerez ur bed personeloc'h ha nesaegour-kenañ.

Kregiñ a reas troiad klev ar "Cheshire Cat" d'an 12 a viz Meurzh 2010 gant ur sonadeg e Forom Liège, heuliet gant ur sonadeg e La Cigale d'an 18 a viz Meurzh 2010. Dleout a rafe an droiad-se kenderc'hel betek Mae-Mezheven 2011.

Bretonne

Ur pevare albom anvet Bretonne zo deuet er-maez d'ar 6 a viz Kerzu 2010. Kavout a reer ennañ kanaouennoù hengounel kelt dreist-holl, e brezhoneg, galleg, saozneg hag iwerzhoneg. Lod eus kanaouennoù Breizh zo hengounel evel Suite Sudarmoricaine (Pardon Speied) ha Tri Martolod bet kanet c'hoazh gant Alan Stivell ; La jument de Michao bet brudet gant ar strollad Tri Yann, ha lod all nevesoc'h evel Ma Bretagne Quand Elle Pleut bet savet gant Jean-Michel Caradec ha Le Bagad de Lann-Bihoué gant Alain Souchon. Un nebeud kanaouennoù a zeu eus Iwerzhon evel Greensleeves, Sunday Bloody Sunday (war iTunes hepken) ha Mna Na H-Eireann (Merc'hed Iwezhon) e gouezeleg. Un ton nevez ez eus ivez : Je ne serai jamais ta Parisienne skrivet a-ratozh gant Christophe Miossec ha sonaozet gant Didier Squiban.

En holl ez eus peder c'hanaouenn vrezhonek en albom-mañ. Labouret he doa Nolwenn war ar brezhoneg gant Serj Plenier, ur c'helenner eus Ti ar Vretoned e Pariz, ha fellout a ra dezhi kenderc'hel da zeskiñ ar yezh emezi.

Pladennrolladur

Albomoù  

{{Albom
 |Titl        = Ô filles de l'eau
 |Bloaz       = 2012
 |Endalc'h    = 
Davy Jones (Christophe Miossec, Nolwenn Leroy / Jon Kelly, Boo Hewerdin) 4:06Juste pour me souvenir (Nolwenn Leroy, Assane Attyé, Dave Bux) 3:14
Ophélia (Nolwenn Leroy, Jon Kelly, Matt Johnson, Sophie Delila, John Parricelli) 4:00Sixième Continent (Nolwenn Leroy, Jon Kelly, Matt Johnson, Sophie Delila, John Parricelli) 3:51
Homeland  (James Horner, Jon Kelly, Ciara Newell) 3:25J'ai volé le lit de la mer  (Nolwenn Leroy, Dele Ladimeji, Paul Boddy) 3:42
A La vie, à la mort  (Hubert Mounier) 2:49Aux filles De l'eau  (Nolwenn Leroy, Franck Fossey) 3:08
Limitless (Sophie Delila, Martin Brammer) 3:15Ahès (Gwennyn Louarn, Nolwenn Leroy, Matt Johnson, Sophie Delila, John Parricelli) 3:57
Sur les lèvres (JLM Bergeaud, alias Jean-Louis Murat) 4:30Tout a une fin (Nolwenn Leroy, Jon Kelly, Matt Johnson, Laurel Arnell-Cunell) 3:43
D’émeraude (Jean-Christophe Urbain, Nolwenn Leroy) 4:00}}
Pennad pennañ: Dastumad pladennoù Nolwenn Leroy

Single
 2003 : Cassé 2003 : Une femme cachée 2003 : Suivre une étoile 2004 : Inévitablement 2004 : Le dernier mot (deuet er-maez e Kanada hepken)
 2005 : Nolwenn Ohwo ! 2006 : Histoires Naturelles 2006 : Mon ange 2006 : J'aimais tant l'aimer (sortie radio)
 2007 : Reste encore (sortie radio)
 2009 : Faut il, Faut il pas ? 2010 : Suite Sudarmoricaine Skridoù-sonerezh 
 Songbook Histoires Naturelles (Embannadur Capte Note, Kerzu 2007)

 Prizioù ha loreoù 
 Star Academy 2 :
 Trec'hourez ar c'houlzad (2002)
 NRJ Music Awards :
 Dizoloadenn c'hallek (2004)
 Chérie FM :
 Étoile de la Sensibilité (2006)
 Étoile Chérie FM (2006)
 Kanaouenn ar bloaz « Mon ange » (2007)
 Étoile de l'artiste féminine de l'année (2007)
 France Bleu
 Loreadez "Trophée des jeunes talents France-Bleu" (2007)
 Le Télégramme :
 Loreadez "Grand prix du disque du Télégramme" 2010 gant Bretonne.
 "Bretonne de l'année" (2011)
 Planète Musique :
 "Planète Musique mag d'or" (2011)
 RTL, Le Parisien :
 "Personnalité de l'année" (2011)
 Priz Album RTL de l'année gant Ô filles de l'eau (2013)
 Poellgor Bro Gozh ma Zadoù
 Loreadez Priz Bro Gozh (2012)
Loreadez "Grand Prix de l'UNAC" gant Juste pour me souvenir'' (2013)

Pennadoù kar
(353232) Nolwenn, un asteroidenn anvet en hec'h enor

Notennoù ha daveoù

Gwelet ivez

Diseurt
Patrick Castells ha Christophe Abramowitz o doa heuliet Nolwenn Leroy e-pad ar bloaz 2005, digarez dezho da skrivañ ul levr diwar-benn ar ganerez. N'eo ket un emvuhezskrid met un danevell eus ar mare m'edo ar ganerez o fardañ hec'h eil albom.

Kanet he doa Nolwenn Leroy evit Les Enfoirés abaoe 2006.

Emañ o vevañ gant ar c'hoarier tennis Arnaud Clément.

Liammoù diavaez 
 Nolwenn-officiel Lec'hienn ofisiel an ti embann pladennoù Universal music

Nolwenn Leroy
Kanerezed Breizh
Kanerezed brezhonek
Kanerezed gallek
Ganedigezhioù 1982
Ganedigezhioù e Lokournan